Archibald Mizzi twieled Ħal Qormi fl-1952, iben Chev. Abel J. Mizzi u Alice nċe Cassar. Huwa beda l-istudji tiegħu għand is-sorijiet Agostinjani kompla fl- iskola tal-Gvern u l-kulleġġ St. Michaels. Huwa beda jitgħallem il-mużika ta' l-età tenera ta' 6 snin fil-Każin tal-Banda San Ġorġ ta' Ħal Qormi taħt id-direzzjoni ta' missieru. Meta kellu 9 snin huwa beda idoqq il-klarinett ma' l-istess banda. Sadanittant Archibald kien qiegħed jitgħallem il-pjanu taħt id- direzzjoni ta' Mrs. Bice Bizazza filwaqt li kien qiegħed jieħu lezzjonijiet tat-teorija u l-armonija taħt Mro. Ta' l-età ta' sittax-il sena Mro. Archibald Mizzi beda l-istudji tiegħu fuq il-fagott taħt id-direzzjoni ta' Mro. Joseph Sammut, fejn kompla jistudja dan l-istrument u spiċċa l-istudji avanzat tiegħu ġewwa Turin taħt is-supervizjoni tal-Professur Giuseppe Della Valle. Mal-wasla tiegħu f'Malta, Archibald mill-ewwel ingħaqad ma' l-orkestra tat-Teatru Manoel għall-fagott prinċipali ta' l-orkestra, post li għadu jokupa sal-lum. Huwa kompla bl-istudji tiegħu din id-darba taħt Mro. Mro Mizzi kkompona l-ewwel xogħol klassiiku tiegħu fl-1995 bl-isem Tribute ta' Mro. Archibald Mizzi beda l-karriera tiegħu mas-Soċjetà Mużikali Sant'Antnin fl-1992, fejn sal-lum ikkompona diversi marċi u dderieġa l-banda f'diversi kunċerti u akkademja mużikali. Archibald Mizzi huwa surmast ukoll tal- Banda Kristu Re ta' Raħal Ġdid u assistant tal-banda King's Own tal-Belt. Bil-kompożizzjonijiet tiegħu, kemm marċi kif ukoll dawk klassiċi, Archibald stabbilixxa ruħu post l-aqwa surmastrijiet li għandna f'din il-gżira. Archibald Mizzi huwa miżżewweġ lil Annie u għandu żewġt itfal. Nixtiequ navżaw li fil-jiem tal-festa l-każin il-ġdid ħa jkun miftuħ għall-pubbliku biex ikun jista' jarah. Soċjetà Mużikali Sant'Antnin - Birkirkara